cyanic-selkie/wikianc huggingface dataset:
বাংলাদেশের স্বাধীনতার ঘোষণাপত্র
মুজিবনগর সরকার কর্তৃক স্বাধীনতার আনুষ্ঠানিক ঘোষণা
এরপর ১৭ এপ্রিল ১৯৭১তারিখে মেহেরপুর জেলার সীমান্তবর্তী স্থান বৈদ্যনাথতলায় (পরবর্তী নাম মুজিবনগর) এক অনাড়ম্বর অনুষ্ঠানে গণপরিষদের সদস্য অধ্যাপক এম ইউসুফ আলী আনুষ্ঠানিকভাবে স্বাধীনতার ঘোষণাপত্র পাঠ করেন। বৈদ্যনাথতলা তখন ছিল পূর্ব পাকিস্তানের সীমানার অভ্যন্তরে একটি শত্রুমুক্ত এলাকা। । এই ঘোষণার মাধ্যমে নবগঠিত প্রবাসী আইন পরিষদ বাংলাদেশের স্বাধীনতা ও সার্বভৌমত্ব ঘোষণা করে সাথে সাথে এ ঘোষণাপত্র প্রবাসী সরকারের অবস্থান ও যৌক্তিকতা দৃঢ়ভাবে প্রতিষ্ঠা করে । এদিনই ২৬ মার্চের স্বাধীনতার ঘোষণাকে আনুষ্ঠানিকভাবে অনুমোদন দেয়া হয় এবং একই সাথে ২৬ মার্চ থেকে বাংলাদেশের স্বাধীনতা কার্যকর হয়েছে বলে ঘোষণা করা হয়। এর ফলে প্রবাসী মুজিবনগর সরকারও বৈধ বলে স্বীকৃত হয়। এ ঘোষণায় মুক্তিযুদ্ধে অংশগ্রহণকারী সকলের মধ্যে চেইন অফ কমান্ড স্থাপনের নির্দেশ দেয়া হয়।
স্বাধীনতার ঘোষণাপত্রের ভাষ্য
স্বাধীন বাংলাদেশের প্রথম সরকার তথা মুজিবনগর সরকার গঠিত হবার পর তাজউদ্দীন তাজউদ্দীন আহমেদের নির্দেশে প্রণীত স্বাধীনতার ঘোষণাপত্রটি নিম্নরূপ। এর শুরুতে বলা হয় যে এটি বাংলাদেশ গণপরিষদ কর্তৃক ঘোষণাকৃত:
আইনের ধারাবাহিকতা বলবৎকরণ আদেশ ১৯৭১
বাংলাদেশের অস্থায়ী রাষ্ট্রপতি সৈয়দ নজরুল ইসলাম স্বাধীনতার ঘোষণাপত্রে প্রদত্ত ক্ষমতাবলে একই দিনে আইনের ধারাবাহিকতা বলবৎকরণ আদেশ নামে একটি আদেশ জারি করেন। ঘোষণাপত্রের সাথে সামঞ্জস্য রেখে ১৯৭১ সালের ২৫ মার্চ পর্যন্ত বাংলাদেশে যে সকল আইন চালু ছিল, তা রক্ষার্থে এই আদেশ বলবৎ করা হয় ।
পূর্ণ বিবরণ
আইনের ধারাবাহিকতা বলবৎকরণ আদেশ ১৯৭১
মুজিবনগর, বাংলাদেশ, ১০ এপ্রিল ১৯৭১, শনিবার ১২ চৈত্র ১৩৭৭
আমি বাংলাদেশের উপ-রাষ্ট্রপতি এবং অস্থায়ী রাষ্ট্রপতি সৈয়দ নজরুল ইসলাম, স্বাধীনতা ঘোষণাপত্র প্রদত্ত ক্ষমতাবলে ১৯৭১ সালের ১০ এপ্রিল তারিখে এ আদেশ জারি করছি যে, ১৯৭১ সালের ২৫ মার্চ পর্যন্ত বাংলাদেশে যে সকল আইন চালু ছিল, তা ঘোষণাপত্রের সঙ্গে সামঞ্জস্য রেখে একইভাবে চালু থাকবে, তবে প্রয়োজনীয় সংশোধনী সার্বভৌম স্বাধীন বাংলাদেশ গঠনের জন্য করা যাবে। এই রাষ্ট্র গঠন বাংলাদেশের জনসাধারণের ইচ্ছায় হয়েছে। এক্ষণে, সকল সরকারি, সামরিক, বেসামরিক, বিচার বিভাগীয় এবং কূটনৈতিক কর্মকর্তা ও কর্মচারী যারা বাংলাদেশের প্রতি আনুগত্যের শপথ গ্রহণ করেছেন, তারা এতদিন পর্যন্ত নিয়োগবিধির আওতায় যে শর্তে কাজে বহাল ছিলেন, সেই একই শর্তে তারা চাকুরিতে বহাল থাকবেন। বাংলাদেশের সীমানায় অবস্থিত সকল জেলা জজ এবং জেলা ম্যাজিস্ট্রেট এবং সকল কূটনৈতিক প্রতিনিধি যারা অন্যত্র অবস্থান করছেন, তারা সকল সরকারি কর্মচারীকে স্ব স্ব এলাকায় আনুগত্যের শপথ গ্রহণের ব্যবস্থা করবেন।
এই আদেশ ১৯৭১ সালের ২৬শে মার্চ থেকে কার্যকর করা হয়েছে বলে গণ্য করতে হবে।
স্বাক্ষর:- সৈয়দ নজরুল ইসলাম
অস্থায়ী রাষ্ট্রপতি
টীকা
<references group="টীকা" />
সূর্য্যশেখর গঙ্গোপাধ্যায়
দাবায় শ্রেষ্ঠ বাঙালিপ্রতিভাসূর্য্যশেখর গঙ্গোপাধ্যায় একজন ভারতীয় বাঙালি দাবাড়ূ, এবং দাবার গ্র্যান্ড মাস্টার। সূর্য্যশেখর কলকাতায় জন্মগ্রহণ করেন এবং তার শিক্ষা কলকাতার স্কটিসচার্চ স্কুলে। ৫ বছর বয়স থেকে দাবা ও ক্যারাটে শিক্ষা শুরু করেন। অনূর্ধ্ব ১০ ও ১২ বয়সী জাতীয় প্রতিযোগীতায় একাধিকবার ভারত চাম্পিয়ন হয়েছেন। মাত্র ১১ বছর বয়সে তিনি একজন গ্র্যান্ড মাস্টার কে হারিয়ে রেকর্ড করেন। জাতীয় চ্যাম্পিয়ন শিপ এ টানা ৬ বার জিতে জাতীয় রেকর্ড করেন। দাবা বিশ্বকাপে একাধিকবার অংশগ্রহণ করলেও এখনো পর্যন্ত সফল হননি।
ক্যাডমন
thumb|ক্যাডমনের স্মৃতিস্মারক, সেন্ট ম্যারিস চার্চ, হুইটবি।
ক্যাডমন (ইংরেজি: Cædmon; উচ্চারণ: ( বা ; আনু. ৬৫৭-৬৮৪ খ্রিস্টাব্দ) হলেন ইংরেজি সাহিত্যের প্রাচীন যুগের এমনসব কবিদের একজন যাদের নাম জানা যায়। তাকে ইংরেজি সাহিত্যের অ্যাংলো-স্যাক্সন যুগের মিল্টন নামে অভিহিত করা হয়। প্রাচীন যুগের যে বারোজন কবিকে মধ্যযুগের বিভিন্ন দলিলপত্রে শনাক্ত করা হয়েছে, ক্যাডমন তাদের একজন। তিনি প্রাচীন যুগের মাত্র তিনজন সমসাময়িক কবির একজন, যাদের সংক্ষিপ্ত জীবনী ও কিছু সাহিত্যকর্মের নিদর্শন খুঁজে পাওয়া যায়। ক্যাডমন্‌স হাইম বা ক্যাডমনের ভক্তিগীতি ক্যাডমনের একমাত্র সাহিত্যকর্ম যা এখনও টিকে আছে। এটি তিনি ঈশ্বরের প্রতি শ্রদ্ধা নিবেদনের উদ্দেশে রচনা করেছিলেন। মাত্র নয় লাইনের ভক্তিগীতিসমৃদ্ধ কবিতাটি ইংরেজি সাহিত্যের প্রাচীন যুগের প্রমাণিত সাহিত্যকর্মগুলোর একটি। জার্মান ভাষার প্রাচীন যুগের যে সাহিত্যকর্মগুলো এখনো টিকে আছে, তাদের মধ্যে প্রাচীনতম সাহিত্যকর্ম হিসেবেও এটি খ্যাত। ১৮৯৮ সালে হুইটবির সেন্ট ম্যারিস চার্চে তার সম্মানে ক্যাডমন্‌স ক্রস স্থাপন করা হয়।
ক্যাডমনের কবিতা
ক্যাডমনের এই কবিতাটি ছিল নয় লাইনের একটি প্রশস্তিমূলক কবিতা; সদাপ্রভু জগত সৃজনে সাত দিনে পৃথিবীর যে অনুষঙ্গ সমূহ সৃষ্টি করলেন তার বর্ণ্না আছে। বিড তার ইতিহাস গ্রন্থে ক্যাডমনের নয় লাইনের যে কবিতা সঙ্কলন করেন- তার বাঙলা পাঠ হলঃ
"আমরা তার প্রতি নতি জানায়/ হে, স্বর্গের দারি,
সব কর্মের কারক/ সকল মনের পরিকল্পনা কারি,
সবই তোমার ক্রিয়া, পিতা/ আমি তাই শুধু ভাবি,
শ্বাশত পালক,/ সৃষ্টির চাবি;
তুমি করিলে সৃজন/ মানব প্রথম
পরে হল ধরার মাঝ/ হে, মোদের তাজ,
মাটির মানুষ/ হে প্রভু স্ববিরাজ"।
ষষ্ঠ মুহাম্মদ (দ্ব্যর্থ‌তা নিরসন)
ষষ্ঠ মুহাম্মদ দ্বারা বোঝানো হয়:
ফখর উদ্দিন আহমেদ চৌধুরী
ফখর উদ্দিন আহমেদ চৌধুরী (জন্ম: অজানা, মৃত্যু: ১৯৯৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
ফখর উদ্দিন আহমেদ চৌধুরীর জন্ম সিলেট জেলার গোলাপগঞ্জ উপজেলার রণকেলী-বারকোট গ্রামে। তার বাবার নাম ওসমান আলী চৌধুরী এবং মায়ের নাম জামিলুন নেছা। তার স্ত্রীর নাম সৈয়দা হেলেনা বেগম। তাদের তিন ছেলে ও তিন মেয়ে।
কর্মজীবন
ফখর উদ্দিন আহমেদ চৌধুরী চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম ইপিআরের ১৪ নম্বর উইংয়ে। এর অবস্থান ছিল হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের বিভিন্ন স্থানে সাহসিকতার সঙ্গে প্রতিরোধযুদ্ধ করেন। পরে মুক্তিবাহিনীর ১ নম্বর সেক্টরের ঋষিমুখ ও শ্রীনগর সাবসেক্টরে যুদ্ধ করেন।
মুক্তিযুদ্ধে ভূমিকা
ফেনী জেলার ছাগলনাইয়া উপজেলার মহামায়া ইউনিয়নের অন্তর্গত চাঁদগাজী এলাকায় বিলোনিয়ার অংশে তিন দিকে ভারত। সরু এক এলাকা। প্রতিরোধযুদ্ধ শেষে চট্টগ্রাম অঞ্চলের মুক্তিযোদ্ধাদের একাংশ অবস্থান নিয়েছিল চাঁদগাজীতে। সেখানে ছিল মুক্তিযোদ্ধাদের কয়েকটি দল। একটি দলের নেতৃত্বে ছিলেন ফখর উদ্দিন আহমেদ চৌধুরী। চাঁদগাজীতে ২৪ মে পাকিস্তান সেনাবাহিনীর সঙ্গে মুক্তিযোদ্ধাদের প্রথম যুদ্ধ হয়। তারপর খণ্ড খণ্ডভাবে ২৪ জুন পর্যন্ত সেই যুদ্ধ অব্যাহত থাকে। মে মাসের মাঝামাঝি এক দল পাকিস্তানি সেনা উপস্থিত হয় চাঁদগাজীতে। তারা সেখানে ঘাঁটি গাড়ে। ফখর উদ্দিন আহমেদ চৌধুরীর নেতৃত্বে একদল মুক্তিযোদ্ধা ২৪ মে সেখানে আক্রমণ করে। শুরুতে পাকিস্তান সেনাবাহিনী মুক্তিযোদ্ধাদের আক্রমণ তীব্রভাবে প্রতিরোধ করে। ফখর উদ্দিন আহমেদ চৌধুরী তাতে দমে না গিয়ে সহযোদ্ধাদের নিয়ে বীরত্বের সঙ্গে পাকিস্তান সেনাবাহিনীর পাল্টা আক্রমণ প্রতিহত করেন। তার সাহসিকতায় হতবুদ্ধি ও বিপর্যস্ত হয়ে পড়ে পাকিস্তানি সেনারা এবং নিহত ও আহতদের নিয়ে পালিয়ে যায়। সেদিন যুদ্ধে ফখর উদ্দিন আহমেদ চৌধুরী যথেষ্ট রণকৌশল ও সাহস প্রদর্শন করেন। মূলত তার রণকৌশল ও সাহসিকতার কারণেই পাকিস্তানি সেনারা হতোদ্যম হয়ে পড়ে। এরপর কয়েক দিন সেখানে পরিস্থিতি শান্ত ছিল। ৬ জুন একদল পাকিস্তানি সেনা চাঁদগাজীতে মুক্তিযোদ্ধাদের অবস্থানে পাল্টা আক্রমণ চালায়। সকাল আনুমানিক ১০টার দিকে প্রায় দুই কোম্পানি পাকিস্তানি সেনা মুক্তিযোদ্ধাদের ওপর আক্রমণ করে। ফখর উদ্দিন আহমেদ চৌধুরী সহযোদ্ধাদের নিয়ে সাহসিকতার সঙ্গে পাকিস্তান সেনাবাহিনীর ওপর আক্রমণ করেন। পরে আরও কয়েক দিন যুদ্ধ হয়। শেষে ১৯ জুন পাকিস্তানি সেনারা হেলিকপ্টার ও স্থলবাহিনী দিয়ে যৌথ আক্রমণ করে। তারা হেলিকপ্টারের সাহায্যে মুক্তিযোদ্ধাদের অবস্থানের পেছনে সেনা নামায়। তখন পরিস্থিতি বিপজ্জনক হয়ে পড়ায় মুক্তিযোদ্ধারা দ্রুত নিরাপদ অবস্থানে চলে যান। চাঁদগাজী পাকিস্তানি সেনাদের নিয়ন্ত্রণে চলে যায়।
স্লোভাকিয়ায় অবস্থিত কূটনৈতিক মিশনের তালিকা
এটি স্লোভাকিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর ব্রাতিস্লাভায় ৪৫টি দূতাবাস (দুটি শাখা অফিস সহ) রয়েছে।
দূতাবাসসমূহ
ব্রাতিস্লাভা
বিগ বস ১১
বিগ বস ১১ ছিল ভারতীয় টেলিভিশন রিয়ালিটি শো বিগ বসের একাদশতম আসর। বিগ বসের ইতিহাসে সর্বোচ্চ ৭ম এবং টানা ৩য় বারের মতো সালমান খান এই আসরটির উপস্থাপনা করেছেন। এবারের আসরটিও কালারসে প্রচারিত হয়েছে। ২০১৭ সালের ১ অক্টোবর এই আসরটির উদ্বোধনী অনুষ্ঠান অনুষ্ঠিত হয়েছে এবং ২০১৮ সালের ১৪ জানুয়ারি এই আসরের ফাইনাল অনুষ্ঠিত হয়েছে। গত বারের মতো এবারো সাধারণ মানুষ "বিগ বস"-এর ঘরে প্রতিযোগী হিসেবে প্রবেশ করার সুযোগ পেয়েছিল।
এই আসরটি বিগ বসের প্রথম আসর হিসেবে এমটিভি ইন্ডিয়াতে প্রচার করা হয়েছে, যেটি প্রতিদিন রাত ৯:০০ টায় প্রচারিত হয়েছে। একই সাথে এমটিভি ইন্ডিয়া এমটিভি বিগ বস - এক্সট্রা ডোজ নামক অনুষ্ঠানে বিগ বসের ঘরের নাদেখা অংশগুলো প্রচার করেছে। এই অনুষ্ঠানটি প্রতি সপ্তাহে সোমবার-শুক্রবার দুপুর ২:০০-৩:০০ টায় (অপরাহ্ন ডোজ) এবং রাত ১১:৩০-১:০০ টায় (রাত ডোজ) প্রচার করা হয়েছে।
লোগো
বিগ বসের এই আসরের লোগোটি বিগ ব্রাদার যুক্তরাজ্যের ১৭তম আসর থেকে উত্তরাধিকারসূত্রে আনা হয়েছে। এই লোগোর চোখটি বিভক্ত করা হয়েছে, যার এক পাশে সোনালি রং এবং অপর পাশে সাদা রং করা সাথে একটু ভাঙ্গা, রং করা গ্লাস মধ্য দিয়ে চোখটিকে আলাদা করেছে।
বিমলা প্রসাদ চলিহা
বিমলা প্রসাদ চলিহা (Bimala Prasad Chaliha; বিমলা প্রসাদ চলিহা) ভারতীয় জাতীয় কংগ্রেস দলের একজন নেতা ও অসমের প্রাক্তন মুখ্যমন্ত্রী। । ১৯৭১ সনে তাকে পদ্মবিভূষণ পুরস্কার দ্বারা সন্মানিত করা হয়।
বিগ বস ১১
আকাশ
আকাশ অনিল দাদলানি হচ্ছেন একজন মুম্বাই-ভিত্তিক র‍্যাপার। তিনি মার্কিন যুক্তরাষ্ট্রের টেক্সাসে তার শৈশব অতিবাহিত করেন। তিনি বলিউডের জনপ্রিয় ব্যান্ড মিট ব্রোস এবং গায়ক সুখবিন্দর সিংয়ের সাথে কাজ করেছেন। ২০১২ সালে সম্প্রচারিত রিয়ালিটি শো সুপারডুডে অংশগ্রহণের মাধ্যমে প্রথমবারের মতো টেলিভিশনে উপস্থিত হন।
বিমলা প্রসাদ চলিহা
জন্ম ও বংশ পরিচয়
১৯১২ সনে ২৬ মার্চ তারিখে অসমের শিবসাগর জেলায় বিমলা প্রসাদ চলিহা জন্মগ্রহণ করেন। তার পিতার নাম কালিপ্রসাদ চলিহা ও মাতার নাম নিকুঞ্জলতা। পিতা কালিপ্রসাদ ছিলেন শিবসাগর ন্যায়ালয়ের একজন প্রখ্যাত উকিল। মাতা নিকুঞ্জলতা ছিলেন মণিরাম দেওয়ানের নাতি।। তাদের পরিবার ছিল অভিজাত শ্রেনীর বংশ ও তাদের চা-বাগান ছিল। কালিপ্রসাদ চলিহার পাঁচটি পুত্র ও পাঁচটি কন্যা ছিল।
বিগ বস ১১
আরশি
আরশি খান হচ্ছেন একজন ভারতীয় মডেল, অভিনেত্রী ও নৃত্যশিল্পী। তিনি আফগানিস্তানে জন্মগ্রহণ করেন, কিন্তু পরবর্তীতে তার পরিবার ভারতে স্থানান্তরিত হয়। ২০১৪ সালে, তিনি "মিস গ্লোরি আর্থ" জয়লাভ করেন এবং "মিস বিকিনি অনলাইন" প্রতিযোগিতার চূড়ান্ত প্রতিযোগী ছিলেন। তিনি ভারতের প্রথম ৪ডি চলচ্চিত্র দ্য লাস্ট এম্পেরর এবং মাল্লি মিশটু নামে একটি তামিল চলচ্চিত্রে অভিনয় করেছেন। তিনি তার সামাজিক যোগাযোগ মাধ্যমগুলোতে বিতর্কিত কর্মকান্ডের জন্য অধিক পরিচিত।
বিমলা প্রসাদ চলিহা
শিক্ষা
বিমলা প্রসাদ চলিহা বাল্যকালের শিক্ষা শিবসাগর সরকারি উচ্চ বিদ্যালয় থেকে সম্পূর্ণ করেন। ১৯২৮ সনে তিনি প্রবেশিকা পরীক্ষায় উত্তীর্ণ হন। তারপর তিনি কলকাতার সি.টি কলেজে নামভর্তি করেন যদিও শিক্ষা অসমাপ্ত করে অসমে ফিরে আসেন ও কংগ্রেস দলে যোগদান করেন। এখানেই তার শিক্ষাজীবন সমাপ্ত হয়।
বিগ বস ১১
বন্দেগী
বন্দেগী কালরা হচ্ছেন একজন মডেল এবং সফটওয়্যার প্রকৌশলী। তিনি ভারতের দিল্লিতে জন্মগ্রহণ করেন। তিনি মুম্বাইয়ের "ক্যাজমিনি"তে কাজ করার মাধ্যমে সফটওয়্যার প্রকৌশলীতে তার ক্যারিয়ার শুরু করেন এবং সেখানে তিনি ২ বছর যাবত কাজ করেন। কিন্তু তিনি সবসময়ই একজন মডেল হতে চেয়েছিলেন, তাই পরবর্তীতে তিনি উক্ত কাজ ছেড়ে দিয়ে মডেলিংয়ের জগতে পদার্পণ করেন।
বিমলা প্রসাদ চলিহা
রাজনৈতিক জীবন
১৯৩০ সনে বিমলা প্রসাদ চলিহার রাজনৈতিক জীবন আরম্ভ হয়। ১৯৩১ সনে মহাত্মা গান্ধী জনসাধারনকে আহ্বান জানিয়েছিলেন যে গ্রামীণ তাঁত উন্নত হওয়া প্রয়োজন। ১৯৩৪ সনে মহাত্মা গান্ধী অসমের শিবসাগরে আসেন। সেই সময়ে বিমলা প্রসাদ চলিহা একটি উন্নত শ্রেনীর তাঁত প্রস্তুত করে মহাত্মা গান্ধীকে দেখান। উন্নত শ্রেণীত তাঁত দেখে মহাত্মা গান্ধী মোহিত হন ও বিমলা প্রসাদ চলিহাকে আঞ্চলিক শিল্পের প্রশিক্ষন নেওয়ার জন্য বিহারে পাঠান। তারপর তাকে সর্বভারতীয় স্পীনার এসোশিয়েন অসম শাখার সম্পাদক রুপে নিযুক্তি প্রদান করা হয়। ১৯৪১ সনে বিমল প্রসাদ চলিহা ব্যক্তিগত সত্যাগ্রহ ও ১৯৪১ সনের আন্দোলনে সক্রিয়ভাবে জড়িত ছিলেন। ১৯৪২ সনে তিনি আঞ্চলিক সংগঠন শক্তিশালী ভাবে গড়ে তোলার জন্য মনোযোগ দেন। আন্দোলনে যোগদান করার জন্য ১৯৪২ সনে ১৯৪৪ সন পর্যন্ত তার কারাবাস হয়েছিল। ১৯৮৬ সনের সাধারণ নির্বাচনে শিবসাগর পশ্চিম সমষ্টি থেকে বিমলা প্রসাদ চলিহা নির্বাচিত হয়েছিল। ভারত স্বাধীন হওয়ার পর গোপীনাথ বরদলৈ-এর নেতৃত্বে অসমে স্বাধীন মন্ত্রিসভা গঠিত হয়। এই মন্ত্রিসভায় তাকে গ্রাম উন্নয়ন বিভাগ পরিচালনার দ্বায়িত্ব দেওয়া হয়। ১৯৪৭-৪৮ সন পর্যন্ত তিনি রাজ্যিক বিধান সভার সংসদী সচিব ছিলেন। তিনি অসম এপেক্স ব্যাঙ্ক ও অসম কুটির শিল্পের প্রথম চেয়ারম্যান রুপে নিযুক্তি লাভ করেন। ১৯৫০ সনে বিমলা প্রসাদ চলিহা অসম প্রদেশ কংগ্রেস কমিটির সাধারণ সম্পাদক ও ১৯৫২ সনে সভাপতি নির্বাচিত হন। ১৯৫৩ সনে তিনি শিবসাগর সমষ্টি থেকে লোকসভার সদস্য রুপে নির্বাচিত হয়েছিল। তাছাড়াও তিনি নগা শান্তি মিশনের সদস্য ছিলেন।
বিগ বস ১১
বেনাফশা
বেনাফশা সুনাওয়ালা হচ্ছেন একজন ভারতীয় মডেল এবং ভিজে। তিনি ভারতের গোয়ায় জন্মগ্রহণ করেন। ২০১৬ সালে, তিনি এমটিভি রোডিসের ১৩তম আসরে একজন "ওয়াইল্ড কার্ড" প্রতিযোগী হিসেবে প্রবেশ করেন। পরবর্তীতে তিনি এমটিভি ইন্ডিয়াতে সম্প্রচারিত ক্যাম্পাস ডায়রিতে ভিজের ভূমিকা পালন করেছেন।
বিমলা প্রসাদ চলিহা
মুখ্যমন্ত্রী হিসেবে
১৯৫৭ সনের ২৮ ডিসেম্বর তারিখে বিমলা প্রসাদ চলিহা অসমের মুখ্যমন্ত্রী পদে নিযুক্তি লাভ করেন। এই পদে তিনি ১৯৭১ সনের ৩০ অক্টোবর পর্যন্ত ছিলেন। এই সময়সীমার মধ্যে তিনি নানান সমস্যার সন্মুখীন হন । এরমধ্যে ১৯৬০ সনের ভাষা আন্দোলন, ১৯৬২ সনের চীনা আক্রমণ, ১৯৬৫ সনের পাকিস্তান আক্রমণ, তৈল শোধনাগার আন্দোলন, ১৯৬৬ সনের মিজো বিদ্রোহ, মেঘালয় স্থাপনের প্রচেষ্টা, পাকিস্তানি অনুপ্রবেশ ইত্যাদি প্রধান ছিল।
বিগ বস ১১
হিনা
হিনা খান হচ্ছেন একজন ভারতীয় টেলিভিশন অভিনেত্রী। তিনি স্টার প্লাসে প্রচারিত জনপ্রিয় নাটক ইয়ে রিশতা কেয়া কেহলাতা হ্যায়-এ "অক্ষরা" চরিত্রে অভিনয়ের মাধ্যমে জনপ্রিয়তা অর্জন করেছেন। তিনি বিগ বসের ঘরে প্রবেশের পূর্বে ফেয়ার ফ্যাক্টর: খাত্রো কে খিলাড়ি-এর ৮ম আসরে প্রতিযোগিতা করেছেন, যেখানে তিনি রানার-আপ হয়েছেন।
বিমলা প্রসাদ চলিহা
মৃত্যু
১৯৭১ সনের ২৫ ফেব্রুয়ারি তারিখে বিমলা প্রসাদ চলিহার মৃত্যু হয়।
বিগ বস ১১
হিতেন
হিতেন তেজওয়ানী হচ্ছেন একজন ভারতীয় টেলিভিশন অভিনেতা। তিনি ভারতের মহারাষ্ট্রের মুম্বাইয়ে জন্মগ্রহণ করেন। তিনি স্টার প্লাসে সম্প্রচারিত জনপ্রিয় নাটক কিঁউ কি সাস ভি কভি বহু থি-এ "করণ" চরিত্রে অভিনয়ের মাধ্যমে জনপ্রিয়তা অর্জন করেন। এরপর থেকে তিনি টেলিভিশনের বিভিন্ন জনপ্রিয় (যেমন: কুটুম্ব ও পবিত্র রিশতা) নাটকের অভিনয় করেছেন।
বিকাশ
বিকাশ গুপ্তা একতা কাপুরের বালাজী টেলিফিল্মেরসৃজনশীল প্রধান ছিলেন। সেসময় তিনি মহাভারত, কিউকি সাস ভি কভি বহু থি এবং কি দেশ ম্যায় হ্যায় মেরা দিলের মতো অনুষ্ঠান পরিচালনা করেছেন।পরবর্তীতে তিনি তার নিজস্ব প্রযোজনা স্টুডিও, "দ্য লস্ট বয় প্রোডাকশন" শুরু করেন। এর মাধ্যমে তিনি জনপ্রিয় টেলিভিশন অনুষ্ঠান গুমরাহ: এন্ড অফ ইনসেন্স, ক্যায়সি ইয়ে ইয়ারিয়া, ভি দ্য সিরিয়াল, ইয়ে হ্যায় আশিকি এবং এমটিভি ওয়েবড পরিচালনা করেছেন। পরবর্তীতে তিনি এমটিভি ইন্ডিয়ারপ্রোগ্রামিং প্রধান হিসেবে কাজ করেছেন।
প্রুডেন্সিয়া আয়ালা
প্রুডেন্সিয়া আয়ালা (Prudencia Ayala; জন্ম: ২৮ এপ্রিল, ১৮৮৫ - মৃত্যু: ১১ জুলাই, ১৯৩৬) সোঞ্জাকেট এলাকায় জন্মগ্রহণকারী প্রথিতযশা সালভাদোরীয় লেখিকা ও সমাজকর্মী ছিলেন। এল সালভাদরে মহিলাদের অধিকার আদায়ের জন্য আমৃত্যু সংগ্রাম করে গেছেন তিনি।
শৈশবকাল
মূলতঃ তিনি আদিবাসী পরিবার থেকে এসেছেন। অরেলিয়া আয়ালা ও ভিসেন্তে চিফ দম্পতির সন্তান তিনি। তার বয়স দশ বছর থাকাকালে পরিবারের সদস্যরা সান্তা অ্যানা সিটিতে স্থানান্তরিত হয়। সেখানকার মারিয়া লুইস ডে ক্রিস্তোফাইন্স এলিমেন্টারি স্কুলে প্রাথমিক শিক্ষালাভ করেন। তবে তার পরিবারের আর্থিক নিরাপত্তা না থাকার কারণে তিনি কখনো তার শিক্ষাজীবন সম্পন্ন করতে পারেননি।
আধ্যাত্মিক শক্তি
তিনি সেলাই শিক্ষাগ্রহণ করেন। তিনি দাবী করেন যে, ‘রহস্যময় শব্দ’ শুনেছেন যাতে ভবিষৎবাণী করতে সক্ষমতা লাভ করেছেন। এরফলে তিনি তার নিকটতম আত্মীয়দের কাছ থেকে জনপ্রিয়তা পান, যদিও এর কোন সত্যতা ছিল না। তার এ দাবীর প্রেক্ষিতে ব্যাপক সমালোচনার সৃষ্টি হয় ও কিছু সামাজিক সংগঠন থেকে বিদ্রুপাত্মক ধ্বনি শুনতে হয়েছিল। তবে, তার এ অদ্ভুত শক্তির কথা সান্তা অ্যানার সংবাদপত্রসমূহে প্রকাশিত হতে থাকে। সেখানে তাকে ‘লা সিবিলা সান্তানেকা’ নামে আখ্যায়িত করা হয়। ১৯১৪ সালেই তিনি জার্মানির কায়সারের পতন ও মার্কিন যুক্তরাষ্ট্রের সরাসরিভাবে যুদ্ধে জড়িয়ে পড়ার বিষয়ে ভবিষৎবাণী করেছিলেন। তারপর থেকেই নারীবাদী ধ্যান-ধারণায় তার নাম সমোচ্চারিত হতে থাকে।
রাজনৈতিক কর্মকাণ্ড
১৯১৩ সালের শুরুতে এল সালভাদরের পশ্চিম অঞ্চলে ভ্রমণকালে ‘ডায়রি অব দি ওয়েস্টে’ পাক্ষিকভিত্তিতে তার ব্যক্তিগত মতামত প্রকাশ করতে থাকেন। সেখানে তিনি সাম্রাজ্যবাদের বিপক্ষে অবস্থান, নারীবাদ ও মধ্য আমেরিকার শ্রমবাদের বিষয়সহ নিকারাগুয়ায় মার্কিন যুক্তরাষ্ট্রের হস্তক্ষেপের বিষয়ে ব্যাপক অসন্তুষ্টিজ্ঞাপনের কথা তুলে ধরেন। এছাড়াও, এল সালভাদরের অনেক সংবাদপত্রে কবিতা প্রকাশ করেন তিনি।
১৯১৯ সালে আতিজায়ার মেয়রের বিপক্ষে সংবাদপত্রে মতামত তুলে ধরায় কারাভোগ করতে হয়। এছাড়াও, গুয়াতেমালায় রাষ্ট্রবিরোধী কর্মকাণ্ডে সম্পৃক্ততার অভিযোগে অনেক মাস কারাগারে থাকতে হয়। ১৯২১ সালে রচিত ‘এসক্রাইবল’ গ্রন্থ প্রকাশ করেন। গুয়াতেমালায় তার ভ্রমণ অভিযানে স্বৈরশাসক ম্যানুয়েল এস্ত্রাদা কাবরেরার শেষের মাসগুলোর কথা বিবৃত করেন। পাশাপাশি ১৯২৫ সালে ‘ইমমর্টাল’, ‘আমোরেস ডে লোকা’ ও ১৯২৮ সালে ‘ওয়াই ফুমাদা মোতা’ প্রকাশ করেন তিনি। ১৯২০-এর দশকের শেষদিকে তার অর্থায়নে ও পরিচালনায় ‘রেন্দেনসিওন ফেমেনিনা’ সংবাদপত্র প্রকাশ করেন। সেখানে তিনি মহিলাদের অধিকারের বিষয়ে তার অবস্থানের কথা ব্যক্ত করেন।
রাষ্ট্রপতি নির্বাচন
১৯৩০ সালে প্রজাতন্ত্রের রাষ্ট্রপতি নির্বাচনে নিজের প্রার্থীতার কথা জানান। তবে, সালভাদোরীয় আইনে মহিলাদের ভোটাধিকার প্রয়োগের কথা তখনো অনুমোদন করা হয়নি। তার সরকারে নির্বাচনী অঙ্গীকারে শ্রমিক সংগঠনের সহায়তা, সততা ও সরকারী প্রশাসনের দূর্নীতি দূরীকরণ, মাদকদ্রব্যের ব্যবহার ও উৎপাদনে সীমিতকরণ, ধর্মীয় স্বাধীনতা ও অবৈধ সন্তানদের স্বীকৃতির বিষয়ে আলোকপাত করা হয়। তার ইচ্ছার সমর্থনে বৈধ ও রাজনৈতিক আলোচনায় উন্মুক্ত বিতর্কের আহ্বান জানান। তার প্রার্থীতার সমর্থনে প্রখ্যাত দার্শনিক, শিক্ষক, লেখক ও কংগ্রেস মুখপত্র আলবার্তো মাসফেরার ‘পাত্রিয়া’ সংবাদপত্রে লিখেন। কিন্তু, তার প্রার্থীতার বিষয়টি সুপ্রিম কোর্ট থেকে খারিজ করে দেয়া হয়। তবে বিতর্ক অব্যাহত থাকে। তার প্রার্থীতা বাতিলের ফলে নারীবাদী আন্দোলন অগ্নিস্ফুলিঙ্গের ন্যায় সর্বত্র ছড়িয়ে পড়ে। ফলশ্রুতিতে ১৯৩৯ সালে মহিলাদের ভোটাধিকারের বিষয়টি অনুমোদন লাভ করে। ১৯৫০ সালের সংবিধানে রাষ্ট্রপতি অস্কার অসোরিও ভোটাধিকারের বিষয়ে এল সালভাদরের মহিলাদের অধিকারকে স্বীকৃতি দেন।
মূল্যায়ন
২১ জুলাই, ১৯৩৬ তারিখে প্রুডেন্সিয়া আয়ালার দেহাবসান ঘটে। এরফলে রাজনৈতিক অঙ্গন থেকে দূরে অবস্থান করলেও সাধারণ ও সামাজিক আন্দোলনে তার প্রভাব থেকে যায়। ১৯৩২ সালে সংঘটিত শ্রমিক আন্দোলনে তার সম্পৃক্ততার কথা প্রমাণিত হয়নি। তবে ব্যাপকভাবে বিশ্বাস করা হয় যে, তিনি শ্রমিকদেরকে সংগঠিত করতে গুরুত্বপূর্ণ ভূমিকা পালন করেছেন। স্যান সালভাদরের কেন্দ্রস্থলে মেট্রোপলিটন ক্যাথেড্রালের কাছাকাছি এলাকায় আয়ালার নামে ছোট্ট একটি প্লাজার নামকরণ তার নামে করা হয়।
ঐ এলাকার একটি খোদাইকৃত প্লাকে লেখা রয়েছে:
অনেকগুলো সংগঠন তার নামে প্রতিষ্ঠিত হয়েছে। তেমনি একটি সংগঠন হচ্ছে ‘কনসার্তেসিওন ফেমেনিস্তা প্রুডেন্সিয়া আয়ালা’। মার্চ, ২০০৯ সালে নারী দিবস পালনকালে প্রুডেন্সিয়া আলায়া শীর্ষক একটি নাটক ‘প্রুডেন্সিয়া এন টাইমপোস ডে ব্রুজেরিয়ায়’ মঞ্চস্থ হয়।
পশ্চিমবঙ্গ ইলেকট্রনিক্স শিল্প উন্নয়ন কর্পোরেশন লিমিটেড
পশ্চিমবঙ্গ ইলেকট্রনিক্স শিল্প উন্নয়ন কর্পোরেশন লিমিটেড (ওয়েবেল) হল ভারতের পশ্চিমবঙ্গে রাজ্যে প্রযুক্তি উন্নয়নের জন্য দায়ী সরকারি সংস্থা। পশ্চিমবঙ্গে ইলেকট্রন বিজ্ঞান শিল্পের বিকাশের লক্ষ্যে ১৯৭৪ সালে এটি প্রতিষ্ঠিত হয়েছিল।
ব্যবসায়িক কার্যক্রম
ওয়েবেল তার সহায়ক কোম্পানি মাধ্যমে ইলেকট্রনিক উপাদান এবং সরঞ্জাম তৈরিতে জড়িত। এটি ইলেকট্রন বিজ্ঞান শিল্পের জন্য অবকাঠামো উন্নয়ন কার্যক্রমেও জড়িত, যেমন তারাতলা শিল্প এস্টেট এবং সল্টলেক ইলেকট্রনিক্স কমপ্লেক্স।
এটি নেপালের ত্রিভুবন আন্তর্জাতিক বিমানবন্দরে স্বয়ংক্রিয় বার্তা স্যুইচিং সিস্টেম এবং কলকাতার বিদ্যাসাগর সেতুতে টোল কালেকশন সিস্টেমের মতো টার্নকি প্রকল্পগুলি সম্পাদন করেছে। এটি বেসরকারি অপটিক্যাল ফাইবার নেটওয়ার্ক এবং ওয়েস্ট বেঙ্গল স্টেট ওয়াইড এরিয়া নেটওয়ার্ক (ডব্লিউবিসোয়্যান) সহ তথ্যপ্রযুক্তিনির্ভর শাসন প্রকল্পগুলিও বাস্তবায়ন করেছে। ডব্লিউবিসোয়্যান ভারত সরকারের তথ্যপ্রযুক্তিনির্ভর শাসন প্রকল্পের মৌলিক মেরুদণ্ড গঠন করে।
সংস্থাটি দূরশিক্ষা, দূরচিকিৎসা, তথ্যপ্রযুক্তিনির্ভর শাসন, বিনোদনের জন্য গ্রামীণ ভারতকে পৌর ভারতের ব্যাক অফিসে পরিণত করার জন্য ইন্টারনেট ব্যান্ডউইথ এনেছে। এটি স্বাস্থ্যসেবা, আইনশৃঙ্খলা এবং বাণিজ্যিক কর অ্যাপ্লিকেশনের প্রকল্পগুলি অনুসরণ করেছে।
ওয়েবেল বারোটি ভারতীয় ভাষায় একটি কম্পিউটারাইজড ব্রেইল ট্রান্সক্রিপশন সিস্টেম (বিটিএস) তৈরি করেছে যাতে ব্রেইল-টু-টেক্সট সফ্টওয়্যার, একটি বৈদ্যুতিন স্পর্শকাতর পাঠক, স্বয়ংক্রিয় ব্রেইল এম্বোসার, এবং অডিও-সমর্থিত ব্রেইল কিবোর্ড। এই ব্যবস্থাটি বাংলা, হিন্দি, অসমীয়া, ওড়িয়া, মারাঠি, গুজরাটি, পাঞ্জাবি, তামিল, তেলুগু, কন্নড়, মালয়ালম, নেপালি এবং ইংরেজি ভাষা সমর্থন করে।
সহায়ক কোম্পানি
ওয়েবেলের এক সহায়ক কোম্পানি ওয়েবেল মিডিয়াট্রনিক্স লিমিটেড স্টুডিও ও সম্প্রচার ব্যবস্থা, ইন্ডাস্ট্রিয়াল ইলেকট্রনিক্স, তথ্য প্রযুক্তি অ্যাপ্লিকেশন ও প্রতিবন্ধীদের জন্য যন্ত্রাদির ক্ষেত্রে উন্নয়ন, উৎপাদন এবং টার্নকি প্রকল্প বাস্তবায়নে জড়িত। এটি গত ১০ বছরে দৃষ্টি প্রতিবন্ধী, সেরিব্রাল পলসি দ্বারা আক্রান্ত, শ্রবণ প্রতিবন্ধী এবং অটিস্টিক ব্যক্তিদের জন্য অনেকগুলি যন্ত্রের বিকাশ ও বাণিজ্যিকীকরণ করেছে। প্রসার ভারতী, ভারতের তথ্য ও সম্প্রচার মন্ত্রক, ভারতের যোগাযোগ ও তথ্য প্রযুক্তি মন্ত্রক এবং দেশের গবেষণা প্রতিষ্ঠান ও বিশ্ববিদ্যালয়ের সাথে এর ঘনিষ্ঠ সম্পর্ক রয়েছে।
সড়ক ও জনপথ অধিদপ্তর
সড়ক ও জনপথ অধিদপ্তর হল বাংলাদেশ সরকারের সড়ক পরিবহন ও সেতু মন্ত্রণালয়ের একটি অধিদপ্তর, যার দায়িত্ব হল জাতীয়, আঞ্চলিক ও জেলা সড়ক সমূহ এবং গুরুত্বপূর্ণ ব্রিজ ও কালভার্ট উন্নয়ন ও রক্ষনাবেক্ষন করা। এর সদরদপ্তর তেজগাঁও শিল্প এলাকা, ঢাকায় অবস্থিত। অধিদপ্তরটি একজন প্রধান প্রকৌশলীর নেতৃত্বে পরিচালিত হয়।
ইতিহাস
পাকিস্তান আমলে ১৯৬২ সালে যোগাযোগ ব্যবস্থা ও পূর্ত নির্মাণ বিভাগ থেকে বিভক্ত করে গণপূর্ত এবং সড়ক ও জনপথ অধিদপ্তর প্রতিষ্ঠা করা হয়। ১৯৭১ সালে বাংলাদেশ স্বাধীন হওয়ার পর পাকিস্তান আমলের সম্পদ নিয়ে এটি বাংলাদেশের যোগাযোগ মন্ত্রনালয়ের অধীন কাজ শুরু করে। এর অধীন সমগ্র বাংলাদেশে ৯৬টি জাতীয় মহাসড়কসহ (যার দৈর্ঘ্য প্রায় ৩,৮১২ কিমি) প্রায় ২১,৩০২ কিমি সড়ক রয়েছে, যার রক্ষণাবেক্ষণ ও উন্নয়নের দায়িত্ব সংস্থার উপর ন্যাস্ত। ==সেবা প্রদান প্রতিশ্রুতি == এই অধিদপ্তরের ভিশন ও মিশন এবং প্রতিশ্রুত সেবাসমূহ নিম্নরূপ : ১(ক) ভিশন: একটি দক্ষ মহাসড়ক নেটওয়ার্ক গড়ে তোলা। (খ) মিশন: মহাসড়ক মেরামত, সংস্কার ও রক্ষণাবেক্ষণ এবং উন্নয়ন ও সম্প্রসারনের মাধ্যমে জনগনের আর্থ-সামাজিক উন্নয়নের লক্ষ্যে টেকসই, নিরাপদ ও মানসম্মত সড়ক অবকাঠামো গড়ে তোলা। ২. প্রতিশ্রুত সেবাসমূহ ২.১) নাগরিক সেবা : ১৫টি ১. মহাসড়ক উন্নয়ন ও সম্প্রসারণ এবং সেতু নির্মাণ ও উন্নয়নের জন্য মাননীয় মন্ত্রী/প্রতিমন্ত্রী/জাতীয় সংসদ সদস্য, সরকারি কর্মকর্তা, বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ। ২. সড়ক ও জনপথ অধিদপ্তরের আওতাধীন বিভিন্ন মহাসড়ক, সেতু ও কালভার্ট, মেরামত, সংস্কার ও রক্ষণাবেক্ষণের জন্য বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ। ৩. ফেরী স্থাপনের জন্য মাননীয় মন্ত্রী/ প্রতিমন্ত্রী/জাতীয় সংসদ সদস্য, সরকারি কর্মকর্তা, বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ। ৪. সড়ক ও জনপথ অধিদপ্তরের মালিকানাধীন সাময়িক অব্যবহৃত ভূমি অস্থায়ী ভিত্তিতে ইজারার অনুমতি প্রদানের ব্যবস্থা গ্রহণ। ৫. সড়ক ও জনপথ অধিদপ্তরের মলিকানাধীন ভূমি ও স্থাপনায় অস্হায়ী ভিত্তিতে বিজ্ঞাপন, বিলবোর্ড, ভাস্কর্য, স্মৃতিস্মারক ইত্যাদি স্থাপনের অনুমোদনের ব্যবস্থা গ্রহণ। ৬. সরঞ্জাম/যন্ত্রপাতি ভাড়ায় প্রদান। ৭. উৎসে কর কর্তন প্রত্যয়নপত্র প্রদান। ৮. সড়ক নির্মাণের বিভিন্ন উপকরণ ও নির্মাণ সামগ্রী সড়ক গবেষণাগারে পরীক্ষাকরণ ৯. সিএনজি ফিলিং স্টেশন ও পেট্রোল পাম্প স্থাপন এবং আবাসিক/বাণিজ্যিক প্রতিষ্ঠানে প্রবেশপথের অনুমতি প্রদান ১০. সিএনজি ফিলিং স্টেশন ও পেট্রোল পাম্প স্থাপন এবং আবাসিক/বাণিজ্যিক প্রতিষ্ঠানে প্রবেশপথের অনুমতি প্রদান ১১. সম্পাদিত কাজের অভিজ্ঞতার সনদ প্রদান ১২. সওজ এর কার্যক্রম সম্পর্কেকে তথ্য প্রদান ১৩. সওজ এর সড়ক কাটার অনুমতি প্রদান ১৪. ঠিকাদার/সরবরাহকারী নিবন্ধন ১৫. সওজ পরিদর্শন যান/ যন্ত্রপাতি মেরামত ও রক্ষ্ণাবেক্ষন কার্যক্রম ২.২) প্রাতিষ্ঠানিক সেবাঃ ২১টি ২.৩) অভ্যন্তরীণ সেবা: ১৫টি ৩) আপনার কাছে আমাদের প্রত্যাশা: ৪টি ৪) অভিযোগ প্রতিকার ব্যবস্থাপনা: ৩টি
==অধীনস্থ দপ্তরসমূহের পরিলেখ == জোনাল অফিস সার্কেল অফিস জেলা অফিস উপ-বিভাগীয় অফিস
প্যারাউট নাথান
প্যারাউট পলি নাথান নিউজিল্যান্ডের মাওরি আদিবাসী মহিলা, শিক্ষক ও তাঁতশিল্পী। তিনি একইসাথে টাইনুই ও টে রারাওয়া নামক মাওরি উপজাতীর সদস্য। ২০১৬ সালে রানী ব্রিটিশ রানী দ্বিতীয় এলিজাবেথের জন্মদিন উপলক্ষে নিউজিল্যান্ড সরকার মাওরি আদিবাসীদের জন্য সামাজিক ও জনহিতকর কাজ, এবং শিক্ষাক্ষেত্রে অবদানের জন্য তাকে দেশটির বেসামরিক সম্মাননা কুইন্স সার্ভিসেস মেডেল প্রদান করে।
শিক্ষকতা
প্যারাউট নাথান ১৯৯৪ সালে নিউজিল্যান্ডের হ্যামিল্টনের অয়াইকাটো বিশ্ববিদ্যালয় হতে শিক্ষকতা বিষয়ে ডিপ্লোমা অর্জন করেন। তিনি তার কর্মজীবনের বেশিরভাগ সময় নিউজিল্যান্ডের উত্তর দ্বীপের নর্থল্যান্ড অঞ্চলে সুদূর উত্তর প্রান্তে মাওরি ভাষা র শিক্ষক হিসেবে অতিবাহিত করেছেন। তিনি আহিপারা বিদ্যালয় ও কাইটাইয়া কলেজে অধ্যাপনা করেছেন, ১৯৮৫ হতে ২০০৩ সালে অবসর গ্রহণের আগ পর্যন্ত তিনি কাইটাইয়া কলেজে মাওরি ভাষা ও সাহিত্য বিভাগের প্রধান ছিলেন। মাধ্যমিক বিদ্যালয়ের মাওরি শিক্ষকদের দল টে রিও ও টে টি টোকেরাও-এর হয়ে মাওরি ভাষা শিক্ষার প্রসারে ও সমর্থনে তিনি তার অঞ্চলের অনেক স্কুল পরিদর্শন করেছিলেন। কাইটাইয়া কলেজে তিনি মাওরি উপজাতীয় 'কাপা হাকা' ও ভাষণ প্রতিযোগিতার আয়োজন করেছিলেন এবং ১৯৮০ এর দশক হতে বার্ষিক ফার নর্থ স্কুল মাল্টি-কালচারাল ফেস্টিভাল প্রতিষ্ঠা করেছিলেন।
বুনন কার্য
প্যারাউট নাথান ১৯৬০-এর দশক হতে তাঁতের কাজ শুরু করেন। তিনি তার 'খালা' ফ্লোরি বার্ঘানের কাছে তাঁতের কাজ শিখেছিলেন। ২০০৩ সালে শিক্ষকতা হতে অবসরের পরে তিনি আহিপারা'র রোমা মারায়ে নামক স্থানে মাসিক কর্মশালা পরিচালনার মাধ্যমে বুননকার্যে আর ভালভাবে যুক্ত হন। ২০০৯ সালে তিনি মাওরিদের ঐতিহ্যবাহী তাঁত শিল্পের প্রচারের জন্য টে ওয়েয়ার হুইরি টিও নামে একটি তাঁত গ্যালারী প্রতিষ্ঠা করেন এবং অহিপাড়াতে একটি জাতীয় মাওরি বুননশিল্পের প্রদর্শনী আয়োজন করেছিলেন। ২০১৫ সালে তিনি ক্রিয়েটিভ নিউজিল্যান্ডের টে ওয়াকা টোই তাহুঙ্গা রারাঙ্গা (কিং ইহাকা) পুরস্কার পেয়েছিলেন।
মূল্য স্তর
মূল্য স্তর (Price level) বলতে অর্থনীতিতে কোন বিশেষ অঞ্চলের বিশেষ সময়ের নির্দিষ্ট দ্রব্যসামগ্রী ও সেবার গড়পরতা মূল্যের হিসাবকে বোঝায়। মূল্য স্তর বাড়লে সমান পরিমাণ টাকায় অপেক্ষাকৃত স্বল্প পরিমাণ দ্রব্য কেনা যায়। তাই মূল্য স্তর বাড়লে মুদ্রার মূল্য হ্রাস পায়। একইভাবে মূল্য স্তর কমলে মুদ্রার মূল্য বাড়তে থাকে, অর্থাৎ সমান টাকায় আগের চেয়ে বেশি দ্রব্য কেনা যায়। মুদ্রার মূল্য মূল্য স্তরের সাথে বিপরীত অনুপাতে (inversely proportional) পরিবর্তিত হয়।
টেরিস লঙ্গিফোলিয়া
টেরিস লঙ্গিফোলিয়া (Pteris longifolia) বা দীর্ঘপত্রী ফার্ন হলো টেরিডাসিয়া গোত্রের টেরিডোইডিয়া উপগোত্রের একটি ফার্ন প্রজাতি।
প্রিটি বেবি (১৯৭৮-এর চলচ্চিত্র)
প্রিটি বেবি লুই মাল পরিচালিত ব্রুক শিল্ডস, কিথ ক্যারাডাইন এবং সুজান সার‍্যান্ডন অভিনীত ১৯৭৮ সালের একটি মার্কিন ঐতিহাসিক নাট্য চলচ্চিত্র। এই চলচ্চিত্রের চিত্রনাট্য লিখেছেন পলি প্ল্যাট। চলচ্চিত্রের পটভূমি মূলত ২০ শতকের শুরুর দিকের নিউ অর্লিন্সের রেড-লাইট জেলার ১২ বছর বয়সী একজন পতিতাকে কেন্দ্র করে।
টনি জ্যাকসনের গান প্রিটি বেবি থেকে অনুপ্রাণিত হয়ে এই চলচ্চিত্রটির নামকরন করা হয়। এই গানটি এখানে সাউন্ডট্র্যাক হিসেবে ব্যবহার করা হয়েছে। বেশিরভাগ সমালোচক চলচ্চিত্রটির প্রশংসা করলেও শিশু পতিতাবৃত্তির চিত্র তুলে ধরা এবং মাত্র ১২ বছর বয়সী ব্রুক শিল্ডসের নগ্ন দৃশ্যের কারণে এটি অনেক বিতর্ক সৃষ্টি করেছিল।
কাহিনী সংক্ষেপ
১৯১৭ সালে লুইজিয়ানা অঙ্গরাজ্যের নিউ অরলিন্সের রেড-লাইট জেলার স্টোরিভিলের বৈধ পতিতাবৃত্তির শেষ মাসগুলিতে, হ্যাটি একজন পতিতা হিসেবে কোকেইন-স্নিফিং ম্যাডাম নেল দ্বারা পরিচালিত একটি পতিতালয়ে কাজ করে। হ্যাটির একজন ১২ বছর বয়সের মেয়ে ছিল যার নাম ভায়োলেট, সে বাড়িতে থাকতো। পরে হ্যাটি একজন ছেলে সন্তানের জন্ম দিয়েছে। ফটোগ্রাফার আর্নেস্ট জোসেফ বেলোকক ঐ পতিতালয়ে ছবি তোলার জন্য তার ক্যামেরাসহ আসে। জোসেফ সেখানের মহিলাদের ছবি তোলার অনুমতি চায়। কিন্তু, ম্যাডাম নেল এতে অস্বীকৃতি জানায়। পরে, জোসেফ অর্থ দেয়ার প্রস্তাব দিলে ম্যাডাম নেল ছবি তোলার অনুমতি দেয়।
জোসেফ নিয়মিতই পতিতালয়ে পতিতাদের ছবি তুলতে থাকে। তবে, সে বেশিরভাগ সময় হ্যাটির ছবি তোলে। জোসেফের কার্যকালাপ ভায়োলেটকে বিমোহিত করতে থাকে, যদিও ভায়োলেট জানত যে জোসেফ তার মাকে পছন্দ করে এবং এই কারনে সে খুবই ঈর্ষান্বিত হয়। ভায়োলেট ছিল খুব জেদি স্বভাবের মেয়ে এবং দীর্ঘদিন ধরে হতাশাগ্রস্থ।
ম্যাডাম নেল সিদ্ধান্ত নেয় যে ভায়োলেটের কুমারীত্ব নিলামের জন্য যথেষ্ট বয়স হয়েছে। ঐ পতিতালয়ের নিয়মিত গ্রাহকদের মধ্যে একটি নিলামের মাধ্যমে তুলনামূলক একজন শান্ত প্রকিতির লোক ভায়োলেটকে কিনে নেয়। অন্যদিকে, হ্যাটি পতিতাবৃত্তি থেকে পালিয়ে যেতে চায়। সে তারই একজন গ্রাহককে বিয়ে করে এবং তার মেয়েকে রেখে সেন্ট লুইসে চলে যায়, কারন তার স্বামী ভায়োলেটকে হ্যাটির বোন মনে করত। হ্যাটি ভায়োলেটকে ফিরে আসার প্রতিশ্রুতি দিয়েছিল। এজন্য, একবার সে স্থির করে ভায়োলেটকে ফিরিয়ে নিতে এবং সে তার নতুন স্বামীর কাছে তার মেয়ে ভায়োলেট সম্পর্কে জানায়।
অন্যদিকে, কিছু হাইজিংক লোক ভায়োলেটকে মারধর করে ফলে ভায়োলেট পতিতালয় থেকে পালিয়ে যায়। তিনি জোসেফের দরজায় হাজির হন এবং জোসেফের সাথে ঘুমাতে এবং তার যত্ন নেয়ার ইচ্ছার কথা জানায়। তিনি প্রথমে ভায়োলেটকে না বলেন, কিন্তু তারপর তিনি তাকে নিয়ে যান এবং সন্তানতুল্য ভায়োলেটের সাথে যৌন সম্পর্ক শুরু করেন। তাদের সম্পর্ক অনেকটা পিতা এবং সন্তানের মতো মনে হয়, কারন জোসেফ ভায়োলেটের মাতৃ শূন্যতাও দূর করে। এমনকি সে ভায়োলেটকে একটি পুতুল কিনে দেয় এবং তাকে বলে যে "প্রত্যেক শিশুর একটি পুতুল থাকা উচিত"। জোসেফ শুধু ভায়োলেটের সৌন্দর্য, তারুণ্য এবং ফটোজেনিক মুখের কারনে খুবই বিমোহিত ছিল। কিন্তু, ভায়োলেট জোসেফের ফটোগ্রাফির প্রতি প্রচণ্ড আকর্ষণ এবং তার প্রতি যত্নের অভাব এবং উদাসীনতার কারণে হতাশ হয়ে পরে।
জোসেফের সাথে ঝগড়া করে ভায়োলেট শেষ পর্যন্ত ম্যাডাম নেলের কাছে ফিরে আসে, কিন্তু ততদিনে সামাজিক সংস্কার গোষ্ঠী স্টোরিভিলের চাপে পতিতালয় বন্ধ হয়ে যায়। পরে জোসেফ ভায়োলেটকে বিয়ে করতে আসে, স্পষ্টতই তাকে অন্যএক জগৎ থেকে রক্ষা করার জন্য।
বিয়ের দুই সপ্তাহ পরে, হ্যাটি এবং তার স্বামী সেন্ট লুই থেকে ভায়োলেটকে নিতে আসেন। তারা দাবি করেন, যে তাদের সম্মতি ছাড়া এই বিয়ে অবৈধ। জোসেফ ভায়োলেটকে যেতে দিতে চায় না। কিন্তু ভায়োলেট যেতে চায় এবং জোসেফকে জিজ্ঞাসা করে যে সে তার এবং তার পরিবারের সাথে যাবে কিনা। ভায়োলেট তাদের সাথে যেতে চায় শুনে জোসেফ উপলব্ধি করে যে আসলে তাদের সাথে গেলে ভায়োলেটের স্কুলে পড়াশোনা এবং পরবর্তী জীবন আরও বেশি সুন্দর হবে। তাই সে ভায়োলেটকে যেতে বাধা দেয় না।
চলচ্চিত্র সঙ্গীত
এবিসি রেকর্ডস চলচ্চিত্রের র‍্যাগটাইম স্কোরের সাউন্ডট্র্যাক প্রকাশ করে, যা একাডেমি পুরস্কারে শ্রেষ্ঠ উপযোগকৃত সুর শাখায় "উপযোগকৃত সুর" বিভাগে মনোনীত হয়।
বক্স অফিস
প্রিটি বেবি মার্কিন যুক্তরাষ্ট্রে $৫.৮ মিলিয়ন আয় করেছে।
সমালোচনামূলক প্রতিক্রিয়া
চলচ্চিত্রটি সমালোচকদের কাছ থেকে বেশিরভাগ ইতিবাচক পর্যালোচনা পেয়েছে। পর্যালোচনা সংগ্রাহক রটেন টমেটোসে ২৮ জন সমালোচকের মধ্যে ৭১% চলচ্চিত্রটিকে ইতিবাচক পর্যালোচনা দিয়েছে, যার রেটিং গড় ৬.৮৮/১০।
পুরস্কার
চলচ্চিত্রটি ১৯৭৮ সালের কান চলচ্চিত্র উৎসবে টেকনিক্যাল গ্র্যান্ড পুরস্কার লাভ করে।
ভারতীয় উদ্ভিদ সর্বেক্ষণ
ইতিহাস
ব্রিটিশ ইস্ট ইন্ডিয়া কোম্পানি উদ্ভিদ সম্পদ সম্পর্কে জ্ঞান অর্জন ও স্থানীয় সরকারগুলির অধীনে পরীক্ষানিরীক্ষা করার জন্য শিবপুর, পুণে, সাহারানপুর ও মাদ্রাজে উদ্ভিদ উদ্যান স্থাপন করেছিল। সাহারানপুর উদ্ভিদ উদ্যানটি অবশ্য ১৭৫০ সালের আগেই স্থাপিত হয়। ১৮১৭ সালে ঔষধি গুল্ম উৎপাদনের জন্য কোম্পানি এটি অধিগ্রহণ করে। ১৮৯০ সালের ১৩ ফেব্রুয়ারি জর্জ কিং-এর নির্দেশনায় আনুষ্ঠানিকভাবে বটানিক্যাল সার্ভে প্রতিষ্ঠিত হয়। জর্জ কিং ১৮৭১ সাল থেকে রয়্যাল বটানিক গার্ডেনের সুপারিন্টেনডেন্ট ছিলেন। তিনিই প্রথম বিএসআই-এর এক্স-অফিসিও ডিরেক্টর হন। ক্যালকাটা গার্ডেনটি ছিল বিএসআই-এর সদর দফতর এবং বাংলা, আসাম, উত্তর পূর্ব, ব্রহ্মদেশ এবং আন্দামান ও নিকোবর দ্বীপপুঞ্জের দায়িত্ব এই সংস্থার হাতে ন্যস্ত ছিল।
বর্তমানে ভারতীয় উদ্ভিদ সর্বেক্ষণের কাজকর্ম সারা ভারতে প্রসারিত হয়েছে। দেরাদুন, যোধপুর, পুণে, কোয়েম্বাটোর, হায়দ্রাবাদ, পোর্ট ব্লেয়ার, শিলং, ইটানগর, গ্যাংটক ও এলাহাবাদে এই সংস্থার আঞ্চলিক কেন্দ্র অবস্থিত। নয়ডায় একটি নতুন ভারতীয় প্রজাতন্ত্রের উদ্ভিদ উদ্যান গড়ে উঠেছে। কলকাতা (হাওড়া) কেন্দ্রে পাঁচটি ইউনিট রয়েছে।
রে স্টিভেনসন
জর্জ রেমন্ড স্টিভেনসন (২৫ মে ১৯৬৪ - ২১ মে ২০২৩) একজন উত্তর আইরিশ অভিনেতা ছিলেন।
মাখ সংখ্যা
300px|right|thumb|একটি [[F/A-18 Hornet|এফ/এ-১৮ হর্নেট ট্রানসনিক বেগে ছুটছে এবং শব্দের বেগে পৌঁছার আগে প্রান্ডটল-গ্লোরেট সিংগুলারিটি প্রদর্শন করছে।]]
ম্যাক সংখ্যা (\mathrm{Ma} or M) (সাধারণত, মাঝে মাঝে বা ) হল বাতাস বা অন্য কোন প্রবাহীর মধ্য দিয়ে চলমান কোন বস্তুর গতিকে শব্দের গতি দ্বারা ভাগ করে প্রাপ্ত সংখ্যা, এখানে শব্দের গতি ঐ প্রবাহীতে নির্দিষ্ট ভৌত অবস্থায় (যার মধ্যে তাপমাত্রা ও চাপ অন্তর্গত) পরিমাপকৃত। এ সংখ্যাটি সাধারণত সেসব ক্ষেত্রেই ব্যবহৃত হয় যেখানে গতিবেগ শব্দের বেগের কাছাকাছি বা তার চাইতে বেশি থাকে।
যেখানে যদি ম্যাক সংখ্যা ১ থেকে ৫ এর মধ্যে হয় তবে ওই গতিকে সুপারসনিক গতি বলা হয়। বর্তমানে এটিকে আল্ট্রাসনিক গতি ও বলা হয়ে থাকে। এবং ম্যাক সংখ্যা যদি ৫ এর অধিক হয় তবে ওই গতিকে হাইপারসনিক গতি বলা হয়। মার্কিন যুক্তরাষ্ট্রের তৈরি যুদ্ধবিমান "SR-71 ব্ল্যাকবার্ড হল সুপারসনিক গতির যুদ্ধ বিমান, যার গতি ৩৫২৯কি.মি/ঘণ্টা, এবং এর ম্যাক সংখ্যা হল-৩.  এবং রাশিয়ার তৈরি "3M22 Zicron" মিশাইল টি হল হাইপারসনিক গতির ক্ষেপণাস্ত্র, যার গতি হল ৯৮০০কি.মি/ঘণ্টা, এবং এর ম্যাক সংখ্যা-৮.
জানকী দেবী বাজাজ
জানকী দেবী বাজাজ (জানুয়ারী ১৮৯৩- ২১ মে ১৯৭৯) একজন ভারতীয় স্বাধীনতা কর্মী ছিলেন। তিনি ১৯৩২ সালে নাগরিক অবাধ্যতা আন্দোলনে অংশ নেওয়ার জন্য কারাবরণ করেছিলেন।
প্রথম জীবন এবং পেশা জীবন
জামনালাল স্বাধীনতা সংগ্রাম আন্দোলনে অংশ নিয়েছিলেন এবং জানকী দেবিও চর্খায় খাদি স্পিনিং হাতে নিয়েছিলেন। গৌসেবার পক্ষে এবং হরিজনদের জীবনযাত্রার উন্নতি ও ১৯২৮ সালে তাদের মন্দিরে প্রবেশের জন্য কাজ করেছিলেন। স্বাধীনতার পরে, তিনি ভোদন আন্দোলনে বিনোবা ভাভেয়ের সাথে কাজ করেছিলেন। তিনি ১৯৪২ সাল থেকে বহু বছর ধরে অখিল ভারতীয়া গোসেভা সংঘের সভাপতির দায়িত্ব পালন করেছিলেন। ১৯৫৬ সালে তাঁকে দ্বিতীয় সর্বোচ্চ বেসামরিক পুরস্কার পদ্ম বিভূষণ দেওয়া হয়েছিল। তিনি ১৯৬৫ সালে মেরি জীবন যাত্রা শিরোনামে তাঁর আত্মজীবনী প্রকাশ করেছিলেন।
উত্তরাধিকার
তিনি ১৯৭৯ সালে মারা যান। তাঁর স্মরণে জনকী দেবী বাজাজ ইনস্টিটিউট অফ ম্যানেজমেন্ট স্টাডিজ, জানকী দেবী বাজাজ সরকারী পিজি গার্লস কলেজ কোটা এবং বাজাজ ইলেকট্রিক্যালস কর্তৃক প্রতিষ্ঠিত 'জানকিদেবী বাজাজ গ্রাম বিকাশ সংস্থা' সহ তাঁর স্মরণে অনেক শিক্ষাপ্রতিষ্ঠান এবং পুরস্কার প্রতিষ্ঠিত হয়েছে। লেডিস উইং অব ইন্ডিয়ান মার্চেন্টস চেম্বার ১৯৯৯-৯৩ সালে পল্লী উদ্যোক্তাদের জন্য আইএমসি-লেডিজ উইং জাঙ্কিদেবী বাজাজ পুরস্কর প্রতিষ্ঠা করেছিল।
চঞ্চল চৌধুরী
চঞ্চল চৌধুরী (জন্ম: ১ জুন ১৯৭৪) একজন বাংলাদেশি অভিনেতা, মডেল, শিক্ষক ও গায়ক। তিনি টেলিভিশন ও চলচ্চিত্র দুই মাধ্যমেই অভিনয় করে থাকেন। তিনি তার অভিনয়ের স্বীকৃতি হিসেবে শ্রেষ্ঠ অভিনেতা বিভাগে দুইবার জাতীয় চলচ্চিত্র পুরস্কার, এবং সেরা অভিনেতা বিভাগে একটি মেরিল-প্রথম আলো দর্শক জরিপ পুরস্কার ও দুটি সমালোচক পুরস্কার লাভ করেন। এছাড়া তিনি মোট বারোটি মেরিল-প্রথম আলো পুরস্কারের মনোনয়ন লাভ করেন।
ঢাকা বিশ্ববিদ্যালয়ের চারুকলার শিক্ষার্থী চঞ্চল চৌধুরী বিভিন্ন বাদ্যযন্ত্র বাজানো, অভিনয়, গান, ছবি আঁকা এসব কিছুতেই সমান পারদর্শী। তিনি কোডা, সোডা ও ইউডা কলেজের চারুকলার প্রভাষকও। চঞ্চলের অভিনয় জীবন শুরু হয় চারুকলার ছাত্র থাকাকালীন আরণ্যক নাট্যদলের সাথে যুক্ত হয়ে। পরবর্তীতে অসংখ্য নাটক ও টিভি সিরিজে অভিনয় করে দর্শকপ্রিয়তা অর্জন করেন চঞ্চল। তার অভিনীত প্রথম চলচ্চিত্র রূপকথার গল্প (২০০৬)। এছাড়া তিনি মনপুরা (২০০৯), টেলিভিশন (২০১৩), আয়নাবাজি (২০১৬), ও দেবী (২০১৮) চলচ্চিত্রে তার অভিনয়নৈপুণ্য প্রদর্শন করে দর্শক ও সমালোচকদের প্রশংসা লাভ করেছেন।
প্রারম্ভিক ও শিক্ষাজীবন
চঞ্চল চৌধুরী বাংলাদেশের পাবনা জেলার সুজানগর উপজেলার নাজিরগঞ্জ ইউনিয়নের কামারহাট গ্রামে জন্মগ্রহণ করেন। তার পিতার নাম রাধা গোবিন্দ চৌধুরী এবং মায়ের নাম নমিতা চৌধুরী। তিনি গ্ৰামের স্কুল কামারহাট সরকারি প্রাথমিক বিদ্যালয় থেকে প্রাথমিক শিক্ষা এবং উদয়পুর উচ্চ বিদ্যালয় থেকে মাধ্যমিক এবং রাজবাড়ী সরকারি কলেজ থেকে উচ্চমাধ্যমিকে পড়াশোনা করেন। উচ্চমাধ্যমিক শেষ করার পর তিনি ঢাকা বিশ্ববিদ্যালয়ে চারুকলায় ভর্তি হন। ছোটবেলা থেকেই তার গানবাজনা, আবৃত্তি আর নাটকের প্রতি নেশা ছিল। পরে তার মঞ্চ নাটকের প্রতি একটা আগ্রহ সৃষ্টি হয়।
১৯৯৬-২০০৫: মঞ্চ ও টিভিতে অভিনয়
১৯৯৬ সালে মামুনুর রশীদের আরণ্যক নাট্যদলের সাথে কাজ করার মধ্য দিয়েই অভিনয় জীবনের শুরু হয়। তার অভিনীত প্রথম নাটক আরণ্যক নাট্যদলের কালো দৈত্য'। পরবর্তীতে এই নাট্যদলের সাথে সংক্রান্তি, রাঢ়াঙ, শত্রুগণ সহ আরও অনেক নাটকে কাজ করেন।
ফরিদুর রহমানের "গ্রাস" নাটকের মাধ্যমে টেলিভিশন নাটকে কাজ শুরু করেন। তিনি মোস্তফা সরওয়ার ফারুকীর তাল পাতার সেপাই নাটক দিয়ে দর্শকের কাছে পরিচিত হয়ে ওঠেন। তারপর থেকেই তিনি মঞ্চের পাশাপাশি বিরামহীন কাজ করে যাচ্ছেন টিভি নাটকে।
২০০৬-২০১০: চলচ্চিত্রে অভিষেক ও প্রশংসাপ্রাপ্তি
চঞ্চলের বড়পর্দায় অভিষেক হয় ২০০৬ সালে তৌকির আহমেদ পরিচালিত রূপকথার গল্প দিয়ে। তিনি ২০০৯ সালে গিয়াস উদ্দিন সেলিম পরিচালিত মনপুরা ছবিতে সোনাই চরিত্রে অভিনয় করেন। এই ছবিতে অভিনয়ের মাধ্যমে তিনি ৩৪তম জাতীয় চলচ্চিত্র পুরস্কারে ফেরদৌসের সাথে যৌথভাবে শ্রেষ্ঠ অভিনেতার পুরস্কার লাভ করেন। এছাড়া ১১তম মেরিল-প্রথম আলো পুরস্কার-এ সেরা অভিনেতা হিসেবে দর্শক জরিপ পুরস্কার লাভ করেন। পরের বছর গৌতম ঘোষ পরিচালিত বাংলাদেশ-ভারত যৌথ প্রযোজনার মনের মানুষ চলচ্চিত্রে অভিনয় করেন। ছবিটি সুনীল গঙ্গোপাধ্যায় রচিত উপন্যাস মনের মানুষ অবলম্বনে লালন শাহের জীবনী নিয়ে নির্মিত।
২০১১-২০১৫: টিভি নাটকে সাফল্য
থাম্ব|180px|ডান|২০১১ সালে চঞ্চল চৌধুরী ২০১১ সাল থেকে তিনি আরটিভির অলসপুর ধারাবাহিকে অভিনয় শুরু করেন। মামুন অর রশিদের রচনা ও আল হাজেনের পরিচালনায় ধারাবাহিকটি ১২ই মে থেকে প্রচারিত হয়। এই ধারাবাহিকে অভিনয়ের জন্য তিনি ২০১২ ও ২০১৩ সালে টানা দুবার তারকা জরিপে শ্রেষ্ঠ টিভি অভিনেতা বিভাগে মেরিল-প্রথম আলো পুরস্কারের মনোনয়ন লাভ করেন। এছাড়া তিনি এই কাজের জন্য ২০১৩ সালে ধারাবাহিক নাটকে শ্রেষ্ঠ কেন্দ্রীয় চরিত্রে অভিনেতা বিভাগে বিভাগে আরটিভি আরটিভি স্টার অ্যাওয়ার্ড লাভ করেন।
২০১৩ সালে তিনি বাংলাদেশ ও জার্মানির যৌথ প্রযোজনায় মোস্তফা সরয়ার ফারুকী পরিচালিত টেলিভিশন চলচ্চিত্রে অভিনয় করেন। একই বছর ঈদুল আযহায় প্রচারিত হয় তার অভিনীত টিভি নাটক ঈদের নাটক। রুম্মান রশীদ খান রচিত ও রিপন মিয়ার পরিচালিত নাটকটিতে তাকে একজন নাট্য পরিচালক হিসেবে দেখা যায়, যিনি রওনক হাসান অভিনীত চরিত্রের অনুরোধে ঈদের জন্য একটি নাটক পরিচালনা করেন। ২০১৪ সালে ভালোবাসা দিবসে এনটিভিতে প্রচারিত মুহাম্মদ মোস্তফা কামাল রাজের লাল খাম বনাম নীল খাম টেলিভিশন নাটকে তাকে দেখা যায়। এই নাটকটিতে অভিনয় করে তিনি ২০১৫ সালে সমালোচকদের দৃষ্টিতে শ্রেষ্ঠ টিভি অভিনেতা বিভাগে মেরিল-প্রথম আলো পুরস্কারের মনোনয়ন লাভ করেন। সমালোচক শাখায় এটি তার প্রথম মনোনয়ন। ২০১৫ সালে তিনি বৃন্দাবন দাস রচিত এবং সালাউদ্দিন লাভলু পরিচালিত ছয় পর্বের মিনি ধারাবাহিক ওয়াইফ মানে স্ত্রী-এ অভিনয় করেন। নাটকটি ঈদুল আযহা উপলক্ষে বাংলাভিশনে প্রচারিত হয়।
২০১৬-বর্তমান: আয়নাবাজি ও অন্যান্য
২০১৬ সালের জানুয়ারি থেকে বাংলাভিশনে প্রচারিত টিভি ধারাবাহিক সব পাখি ঘরে ফিরে-এ তিনি শাহনাজ খুশীর বিপরীতে অভিনয় করেন। এই বছর ঈদুল ফিতরে ছয়টি ছয় পর্বের মিনি ধারাবাহিকে অভিনয় করেন, সেগুলো হল বৃন্দাবন দাসের রচনা ও সালাহউদ্দিন লাভলুর পরিচালনায় ইতি মির্জাফর ও লাভ মানে ভালোবাসা, মাহফুজ আহমেদের পরিচালনায় ইজম আনলিমিটেড, অনিমেষ আইচের পরিচালনায় অশ্বডিম্ব, মাসুদ সেজানের পরিচালনায় ওয়াও ফ্যান্টাসি ও চন্দন চৌধুরীর পরিচালনায় চাল্লু মামার চাল্লু ভাগ্নে। এছাড়া তিনি ঈদুল ফিতর উপলক্ষ্যে খণ্ড নাটক সবজান্তা ভালোবাসা-এ অভিনয় করেন। মানি ইজ প্রবলেম একই বছর ঈদুল আযহায় চ্যানেল আইয়ের একজন জাদুকর নাটকে অভিনয় করেন। এতে তিনি চার বছর পর সারিকা সাবরিনের বিপরীতে কাজ করেন। এছাড়া এই ঈদে তাকে আরটিভির ছয় পর্বের ধারাবাহিক মানি ইজ প্রবলেম-এ নুসরাত ইমরোজ তিশার বিপরীতে দেখা যায়।
২০১৬ সালের অক্টোবরে চঞ্চলকে অমিতাভ রেজা চৌধুরী পরিচালিত আয়নাবাজি চলচ্চিত্রে দেখা যায়। এই ছবিতে তিনি নাম চরিত্র আয়নাসহ ছয়টি চরিত্রে অভিনয় করেন। চলচ্চিত্রটির জন্য তিনি শ্রেষ্ঠ অভিনেতা বিভাগে তার দ্বিতীয় জাতীয় চলচ্চিত্র পুরস্কার লাভ করেন, এছাড়া সমালোচকদের জরিপে শ্রেষ্ঠ অভিনেতা বিভাগে মেরিল-প্রথম আলো পুরস্কার লাভ করেন। ২০১৮ সালে হুমায়ূন আহমেদের উপন্যাস দেবী অবলম্বনে নির্মিত একই নামের চলচ্চিত্রে মিসির আলি চরিত্রে অভিনয় করেন। সরকারি অনুদান ও জয়া আহসান প্রযোজিত চলচ্চিত্রটি অক্টোবর মাসে মুক্তি পেয়েছিল। এই বছর সেপ্টেম্বর মাসে তিনি ও অভিনেত্রী নুসরাত ইমরোজ তিশা দুই বছরের জন্য মুঠোফোন সেবাদানকারী প্রতিষ্ঠান রবি আজিয়াটা লিমিটেডের শুভেচ্ছাদূত হন এবং আটটি বিজ্ঞাপন চিত্রে কাজের জন্য চুক্তিবদ্ধ হন।
পুরস্কার ও মনোনয়ন
জাতীয় চলচ্চিত্র পুরস্কার
নরেন্দ্রপুর
নরেন্দ্রপুর ভারতের রাজ্য  পশ্চিমবঙ্গ  এর দক্ষিণ ২৪ পরগনা জেলার রাজপুর সোনারপুর এর একটি । এটি কলকাতা মেট্রোপলিটন উন্নয়ন কর্তৃপক্ষের (কেএমডিএ) আওতাধীন এলাকার একটি অংশ।
অঞ্চল নিরীক্ষণ
বারুইপুর মহকুমা একটি গ্রামীণ মহকুমা যা মাঝারি স্তরের নগরায়ণের সহ। জনসংখ্যার ৩১.০৫% শহরাঞ্চলে এবং ৬৮.৯৯% গ্রামীণ অঞ্চলে বাস করে। মহকুমার উত্তরের অংশে (মানচিত্রের পাশাপাশি প্রদর্শিত) ১০ টি শুমারি শহর রয়েছে । পুরো জেলাটি গঙ্গা ডেল্টায় অবস্থিত এবং মহকুমার উত্তর অংশটি সমতল এবংকলকাতার মহানগরীর সীমানা ।
দ্রষ্টব্য: মানচিত্রটি মহকুমার কয়েকটি উল্লেখযোগ্য অবস্থান উপস্থাপন করেছে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।
অবস্থান
নরেন্দ্রপুরে অবস্থান  । এর গড় উচ্চতা হল  ।
পরিবহন
নরেন্দ্রপুর রাজ্য সড়ক ১ এ অবস্থিত ।
নরেন্দ্রপুর রেলস্টেশনটি কলকাতা শহরতলির রেলওয়ে সিস্টেমের শিয়ালদহ-নামখানা লাইনে রয়েছে।
যাত্রী
রেলের বিদ্যুতায়নের ফলে ১৯৬০ এর দশক থেকে শহরতলির ট্র্যাফিক প্রচুর পরিমাণে বেড়েছে। ২০০৫-০৬-তে, প্রতিদিন ১.৭ মিলিয়ন (১৭ লক্ষ) যাত্রী কলকাতা শহরতলির রেলপথ ব্যবহার করেন। ভারত বিভাগের পরে পূর্ব পাকিস্তান ও বাংলাদেশের আগত শরণার্থীরা কলকাতার পরিধি অঞ্চলে নগর অঞ্চলের উন্নয়নে তীব্র প্রভাব ফেলেছিল। নতুন অভিবাসীরা তাদের জীবিকার জন্য কলকাতায় নির্ভর করেছিলেন, এভাবে যাত্রীদের সংখ্যা বৃদ্ধি পেয়েছিল। পূর্ব রেলওয়ে প্রতিদিন ১,২৭২ ইএমইউ ট্রেন চালায়।
শিক্ষা
১৯৬০ সালে প্রতিষ্ঠিত নরেন্দ্রপুর রামকৃষ্ণ মিশন আবাসিক কলেজটি কলকাতা বিশ্ববিদ্যালয়ের সাথে সম্পর্কিত। এটি বঙ্গীয়, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন, অর্থনীতি, ভূগোল, শিক্ষা, গণিত এবং অ্যাকাউন্টিং এবং ফিনান্স এবং আর্টস, বিজ্ঞান এবং বাণিজ্য বিষয়ে সাধারণ ডিগ্রি কোর্স প্রদান করে।
নরেন্দ্রপুর রামকৃষ্ণ মিশন বিদ্যালয় ছেলেদের জন্য একটি বাংলা-মাধ্যমিক বিদ্যালয়। এটি ১৯৫৮ সালে প্রতিষ্ঠিত হয়েছিল এবং এটি পঞ্চম শ্রেণি থেকে দ্বাদশ শ্রেণির পাঠদানের সুবিধা রয়েছে।
স্বাস্থ্যসেবা
২৫ শয্যা বিশিষ্ট সোনারপুর গ্রামীণ হাসপাতাল রাজপুর সোনারপুর, প্রধান সরকারি মেডিকেল হাসপাতাল সোনারপুর সিডি ব্লক এ।
অতুলকৃষ্ণ ঘোষ
অতুলকৃষ্ণ ঘোষ (১৮৯০ - ৪ মে ১৯৬৬) একজন ভারতীয় বিপ্লবী, অনুশীলন সমিতি র সদস্য এবং যুগান্তর দলে র নেতা এবং প্রথম বিশ্বযুদ্ধে র সময় হিন্দু জার্মান অস্ত্রসংগ্রহ ষড়যন্ত্রে র সাথে জড়িত ছিলেন।
সশস্ত্র আন্দোলন
১৯০৬ সালে গ্রামের সঙ্গী নলিনীকান্ত করে র সঙ্গে তিনি যতীন্দ্রনাথ মুখোপাধ্যায়ে র অনুগ্রামী হন। তারা দুজনেই স্থানীয় অনুশীলন সমিতিতে প্রবেশ করেছিলেন। ডাব্লিউ সেলির প্রতিবেদনে জানান অতুলকৃষ্ণ ঘোষ এবং নলিনীকান্ত কর দুজন বিপজ্জনক গুরুত্বপূর্ণ বন্দুক চালানোর শেখেন। (P23) অতুল পাটালডাঙ্গায় অনুশীলন সমিতিতে আত্মরক্ষার জন্য বিশেষজ্ঞ প্রশিক্ষন নিয়েছিলেন। অতুলকৃষ্ণ ঘোষ এবং যতীন্দ্রনাথ মুখোপাধ্যায় পাথুরিয়াঘাটা ব্যয়াম সামিতির প্রতিষ্ঠা করেছিলেন যা ভারতীয় জাতীয় আন্দোলনের সশস্ত্র বিপ্লবের একটি গুরুত্বপূর্ণ কেন্দ্র ছিল। বীরেন দত্তগুপ্ত একটি চিঠিতে লিখেছেন ১৯১০ সালের ২৪শে জানুয়ারিত ডেপুটি কমিশনার শামসুল আলমের হত্যা, আলিপুর বোমা মামলা র আন্ডার-ট্রায়াল বন্দীদের ম্যানেজ করেন। বীরেনের সফল মিশনের সাথে সম্পর্কিত, হাওড়া ষড়যন্ত্র মামলায় ছেচল্লিশ জন সহযোগী সহ যতীন্দ্রনাথকে বিচারের মুখোমুখি করা হয়েছিল। কারাগারের অভ্যন্তরে যতীন্দ্রনাথ বিদেশে তাঁর রাষ্ট্রদূতদের কাছ থেকে জানতে পারেন যে জার্মানি গ্রেট ব্রিটেনে র বিরুদ্ধে যুদ্ধের জন্য প্রস্তুতি নিচ্ছে। ১৯১১ সালে মুক্তি পাওয়ার পরে যতীন্দ্রনাথ সমস্ত উগ্রবাদী তৎপরতা স্থগিত করেছিলেন, যতীন্দ্রনাথের নির্দেশে সমস্ত রাজনৈতিক দলগুলিকে সশস্ত্র বিপ্লবের জন্য একত্রিত করার গুরু দায়িত্ব অতুলকৃষ্ণ নিয়েছিলেন।
যতীন্দ্রনাথ মুখোপাধ্যায়ের সাথে বিপ্লবী কর্মকাণ্ড
১৯১৩ সালে বাংলা এবং বাংলার বাইরের বিভিন্ন শাখার কর্মী ও নেতারা মিলিত হলেন বর্ধমানে বন্যাত্রাণ উপলক্ষে। উত্তর ভারত থেকে রাসবিহারী বসু এসে যতীনের সংগে আলোচনা করে নূতন প্রেরণায় উদ্বুদ্ধ হলেনঃ অমরেন্দ্র চট্টোপাধ্যায়ের মাধ্যমে যতীনের সংগে একাধিক বৈঠকে রাসবিহারী সিদ্ধান্ত নিলেন ফোর্ট উইলিয়ামের সৈন্য-বহরের পরিচালকদের সহযোগিতায় কলকাতা থেকে পেশোয়া র অবধি বিদ্রোহের আগুন জ্বলবে ১৮৫৭ সালের দৃষ্টান্তকে সামনে রেখে। ১৯১৪ সালে বাবা গুরুদিত সিং এর নেতৃত্বে আমেরিকা থেকে পাঞ্জাবী যাত্রী নিয়ে কোমাগাটা মারু জাহাজ বাংলার বজবজ বন্দরে এলে ব্রটিশ সেনার দ্বারা উৎপীড়িত যাত্রীদের পাঞ্জাবে পৌঁছানোর ব্যবস্থায় তিনি বিশিষ্ট ভূমিকা নেয়। একবার এক অসুস্থ সহকর্মীকে কাঁধে করে হাসপাতালের পাঁচিল ডিঙ্গিয়ে বাইরে নিয়ে আসেন। গার্ডেনরীচে মোটরচালিত ট্যাক্সির সাহায্যে অভিনব পদ্ধতিতে ডাকাতি করা এবং ইংস্পেক্টর সুরেশ মুখার্জির হত্যার ঘটনায় অতুলকৃষ্ণ ঘোষের যোগ ছিল। ১৯১৫-১৯২১ সাল পর্যন্ত এই সময়ে ভারত-জার্মান অস্ত্রসংগ্রহ ষড়যন্ত্রে যুক্ত থাকায় অমরেন্দ্রনাথ চট্টোপাধ্যায়, যদুগোপাল মুখোপাধ্যায় ও অন্যান্যদের সঙ্গে আত্মগোপন করে থাকেন ওই সময় চন্দননগরে র ফরাসী রা তাঁদের আশ্রয় দেন। সেখান থেকে তাঁরা পুলিশের কার্যকলাপের প্রতি লক্ষ্য রাখেন। প্রথম বিশ্বযুদ্ধের শেষে সুরেন্দ্রনাথ বন্দ্যোপাধ্যায়ে র সহযোগিতায় ইংরেজ সরকার ভারত - জার্মান ষড়যন্ত্রকারীদের উপর থেকে শাস্তির পরোয়ানা তুলে নেন। অতুলকৃষ্ণ মুক্তি পেলেন কিন্তু তার আগেই বুড়িবালামের যুদ্ধে যতীন্দ্রনাথের মৃত্যু হয় । এই আঘাতে তিনি সক্রিয় স্বাধীনতা সংগ্রাম থেকে সরে আসেন।
তবুও, ১৯২৪ সালের জানুয়ারিতে, গোপীনাথ সাহা একজন ইংরেজ আর্নেস্ট ডে কে হত্যা করেন, যিনি কলকাতা পুলিশের বহুল-ঘৃণ্য কমিশনার (যতীন মুখোপাধ্যায়কে হত্যা করার জন্য) তাকে টেগার্ট বলে গণ্য করেছিলেন, অতুলকৃষ্ণকে রাজবন্দী করা হয়েছিল, ১৯২৬ সালে তাকে মুক্তি দেওয়া হয়েছিল। একই বছর তিনি মজিলপুরের মেনকারানী রক্ষিতকে বিয়ে করেন এবং রাজনীতি থেকে নিজেকে পুরোপুরি বিচ্ছিন্ন করে ব্যবসায়ে নামেন। শেষ বয়সে তিনি আধ্যাত্মিক জীবনে বিশ্বাসী হয়ে ওঠেন। পৃথ্বীন্দ্র মুখোপাধ্যায়ের (বাঘা যতিনের নাতি) এক সাক্ষাত্কারে ২৭ অক্টোবর ১৯৬৩সালে মৃত্যুর কিছু আগে - অতুলকৃষ্ণ দীর্ঘশ্বাস ফেলে বলেছিলেন: "দাদা চুম্বক ছিলেন; আমরা সকলেই লোহার স্ক্র্যাপগুলি তার কাছ থেকে আমাদের শক্তি পেয়েছিলাম। যখন তিনি আর ছিলেন না, আমরা সবাই লোহার স্ক্র্যাপে পরিণত হয়েছি। আমার প্রথম আনুগত্য দাদার কাছে গিয়েছিল। যতীন্দ্রনাথের অভূতপূর্ব শক্তির উৎস সম্পর্কে জানতে চাইলে অতুলকৃষ্ণ জবাব দিয়েছিলেন: "তিনি ছিলেন একজন খুব দক্ষ প্রশিক্ষিত কুস্তিবিদ ছিলেন। কিন্তু যে বিষয়টি তাকে চিহ্নিত করেছিল তা ছিল তার দেশভক্তি, আত্মাশক্তি এবং তার একাগ্রতা শক্তি।
অতুলকৃষ্ণ ঘোষ ৪ মে ১৯৬৬ সালে কলকাতায় তাঁর বাসভবনে শান্তিপূর্ণভাবে মারা যান।
রব হোল্ডিং
রবার্ট স্যামুয়েল হোল্ডিং (Rob Holding; জন্ম: ২০ সেপ্টেম্বর ১৯৯৫; রব হোল্ডিং নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১৬ সালে, হোল্ডিং ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ব্যক্তিগতভাবে, হোল্ডিং বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে বোল্টন ওয়ান্ডারার্সের বর্ষসেরা খেলোয়াড়ের পুরস্কার অন্যতম। দলগতভাবে, হোল্ডিং এপর্যন্ত ৫টি শিরোপা জয়লাভ করেছেন, যার মধ্যে ৪টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন।
প্রারম্ভিক জীবন
রবার্ট স্যামুয়েল হোল্ডিং ১৯৯৫ সালের ২০শে সেপ্টেম্বর তারিখে ইংল্যান্ডের স্টেলিব্রিজে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হোল্ডিং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৫ ম্যাচে অংশগ্রহণ করে ১টি শিরোপা জয়লাভ করেছেন।
রাজা হাসান
রাজা হাসান (জন্ম: ৮ জুলাই, ১৯৯২) পাঞ্জাবের শিয়ালকোটে জন্মগ্রহণকারী পাকিস্তানের উদীয়মান ক্রিকেটার। পাকিস্তান ক্রিকেট দলের অন্যতম সদস্য হিসেবে রয়েছেন। দলে তিনি মূলত বোলার। কার্যকরী বামহাতি অর্থোডক্স স্পিন ও দোসরায় ব্যাটসম্যানদেরকে বিভ্রান্তিতে ফেলায় পারদর্শী।
২০১০ সালে ইংল্যান্ড সফরে সাঈদ আজমলের সাথে তিনি দানিশ কানেরিয়ার স্থলাভিষিক্ত হন। ইজাজ আহমেদের অনুপ্রেরণায় রাজার খেলোয়াড়ী জীবনের সূত্রপাত ঘটে। ২০১২ সালে ১৯ বছর বয়সে শ্রীলঙ্কার বিপক্ষে দলের সদস্য মনোনীত হন। সেপ্টেম্বর, ২০১২ সালে অস্ট্রেলিয়ার বিপক্ষে টুয়েন্টি২০ আন্তর্জাতিকে তার অভিষেক ঘটে। সংযুক্ত আরব আমিরাতে অনুষ্ঠিত টি২০ সিরিজের প্রথম খেলায় তিনি দুই উইকেট পান। ১০ অক্টোবর, ২০১৪ তারিখে একই মাঠে ও একই দলের বিরুদ্ধে তার একদিনের আন্তর্জাতিকে অভিষেক ঘটে।
দ্য প্রস অ্যান্ড কন্স অব হিচ হাইকিং
দা প্রস অ্যান্ড কন্স অব হিচ হাইকিং ব্রিটিশ সঙ্গীতঙ্গ রজার ওয়াটার্সের প্রথম একক অ্যালবাম। ১৯৮৪ সালে, ওয়াটার্স পিংক ফ্লয়েড ছেড়ে দেওয়ার ঘোষণা করার এক বছর পূর্বে, হার্ভেস্ট রেকর্ডস থেকে এটি মুক্তি পেয়েছিল। অ্যালবামটি মার্কিন যুক্তরাষ্ট্রে রেকর্ডিং ইন্ডাস্ট্রি অ্যাসোসিয়েশন অব আমেরিকা কর্তৃক ১৯৯৫ সালের এপ্রিল মাসে গোল্ড শংসাপত্র লাভ করে।
অ্যালবামের সঙ্গীতগুলি ১৯৮৩ সালের ফেব্রুয়ারি থেকে ডিসেম্বর মাস পর্যন্ত অলিম্পিক সাউন্ড স্টুডিওতে রেকর্ড করা হয়েছিল।
চম্পাবতী জলপ্রপাত
চম্পাবতী জলপ্রপাত, যা চাপানালা জলপ্রপাত (ইংরেজি:Champawati waterfall), (অসমীয়া:চম্পাৱতী জলপ্ৰপাত) নামেও পরিচিত, আসামের নগাঁও জেলার চাপানালা গ্রামে অবস্থিত একটি বিখ্যাত জলপ্রপাত এবং পর্যটন গন্তব্য। জলপ্রপাতটি, আশেপাশের চা বাগান এবং এখানে আসা পাখিরা পর্যটকদের জন্য একটি প্রধান আকর্ষণ। জলপ্রপাতটিতে তিনটি কুন্ড রয়েছে। নগাঁও শহর থেকে জলপ্রপাত পৌঁছাতে প্রায় এক ঘণ্টা সময় লাগে। মনোরম সৌন্দর্য এবং শান্ত পরিবেশের কারণে জলপ্রপাতটি আসামের অন্যতম জনপ্রিয় পর্যটন স্থান হয়ে উঠেছে।
লোককাহিনী
কিংবদন্তী অনুসারে, হংসধ্বজ নামে এক রাজার কন্যা চম্পাবতী মাঘী সপ্তমীতে জলপ্রপাতের নীচে কুণ্ডতে স্নান করেছিলেন। রাজকুমারী চম্পাবতীর নামে জলপ্রপাতটির নামকরণ করা হয়েছে। মাঘী সপ্তমীতে এই কুণ্ডতে স্নান করলে পবিত্রতা আসে এবং রোগ নির্মূল হয় বলে বিশ্বাস করা হয়।
সংক্ষিপ্ত বর্ণনা
কার্বি আংলং পাহাড় থেকে প্রপাতটি চাপনালার উত্তর-পূর্ব দিকে প্রবাহিত হয়েছে। তিনটি কুন্ডর শীর্ষটি সমুদ্রপৃষ্ঠ থেকে প্রায় ২২৮ মিটার উচ্চতায় অবস্থিত। সেখান থেকে এটি প্রায় ৭ মিটার সমভূমি বরাবর প্রবাহিত হয়ে একটি দ্বিতীয় কুন্ডটি তৈরি করে। তৃতীয় কুন্ডটি এর থেকে প্রায় ৭৫ মিটার নীচে অবস্থিত।